L 273/22
FI
Euroopan unionin virallinen lehti
21.10.2022
NEUVOSTON PÄÄTÖS (EU) 2022/1995, annettu 17 päivänä lokakuuta 2022, jäsenvaltioiden
edustajien
nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvalli­ suusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan, ottaa huomioon Bulgarian, Tšekin ja Irlannin neuvostolle esittämät ehdokkaat, sekä katsoo seuraavaa: (1)
On olennaisen tärkeää varmistaa Euroopan elintarviketurvallisuusviranomaisen (EFSA) riippumattomuus, korkea tieteellinen taso, avoimuus ja tehokkuus.
On myös välttämätöntä varmistaa EFSAn yhteistyö jäsenvaltioiden kanssa.
(2)
Asetuksen (EY) N:o 178/2002 25 artiklan 1 kohdan mukaan kunkin jäsenvaltion on nimettävä jäsen ja varajäsen edustajikseen EFSAn johtokuntaan.
Neuvosto nimittää näin nimetyt jäsenet ja varajäsenet neljän vuoden toimikaudeksi, joka voidaan uusia, ja jäsenillä on äänioikeus.
(3)
Neuvosto nimitti 7 päivänä huhtikuuta 2022 antamallaan päätöksellä (2) jäsenvaltioiden edustajat EFSAn johtokunnan jäseniksi ja varajäseniksi 1 päivänä heinäkuuta 2022 alkavaksi ja 30 päivänä kesäkuuta 2026 päättyväksi kaudeksi.
(4)
Bulgarian jäsen Georgi GEORGIEV kuoli 1 päivänä toukokuuta 2022.
(5)
Irlannin varajäsen Patricia REILLY ilmoitti 23 päivänä elokuuta 2022 päivätyllä kirjeellä eroavansa tehtävästään.
(6)
Tšekin varajäsen Jitka GÖTZOVÁ ilmoitti 15 päivänä syyskuuta 2022 päivätyllä kirjeellä eroavansa tehtävästään.
(7)
Tämän vuoksi olisi nimitettävä kolme uutta edustajaa heidän edeltäjiensä jäljellä oleviksi toimikausiksi.
(8)
Bulgarian, Tšekin ja Irlannin nimeämillä edustajilla on laajaa ja asiaankuuluvaa kokemusta ja asiantuntemusta elintarvikeketjuun liittyvän lainsäädännön ja politiikan alalla, riskinarviointi mukaan lukien, sekä johtamiseen liittyvistä, hallinnollisista, taloudellisista ja oikeudellisista asioista.
Näin ollen heidän nimittämisellään varmistetaan, että EFSAn johtokunnassa on mahdollisimman korkea pätevyystaso ja mahdollisimman laaja kokemus alalta,
ON HYVÄKSYNYT TÄMÄN PÄÄTÖKSEN:
1 artikla Nimitetään seuraava henkilö Euroopan elintarviketurvallisuusviranomaisen johtokunnan jäseneksi 30 päivänä kesäkuuta 2026 päättyväksi kaudeksi: — Koycho KOEV (Bulgaria).
(1) EYVL L 31, 1.2.2002, s. 1.
(2) Neuvoston päätös, annettu 7 päivänä huhtikuuta 2022, jäsenvaltioiden edustajien nimittämisestä Euroopan elintarviketurvallisuusvira­ nomaisen johtokunnan jäseniksi ja varajäseniksi (EUVL C 159, 12.4.2022, s. 6).